Seuntjie gou met gesin herenig danksy FacebookBandile Dlamini (Foto: Rusa/Facebook) ŉ Sesjarige seuntjie is gou met sy gesin herenig danksy ŉ plasing op Facebook. Reaction Unit South Africa (Rusa) het vroeër ŉ foto gedeel van Bandile Dlamini. ŉ Inwoner het Rusa Maandag omstreeks 16:45 gekontak en gesê Bandile is deur ŉ vyftienjarige meisie in Westbrookweg in Oaklands gevind. Hy het gehuil en kon nie inligting oor sy ouers verskaf nie. “Die meisie het hom na haar huis in Buffelsdraai in KwaZulu-Natal geneem waar hulle hulp van die gemeenskap ingeroep het.” Die seuntjie kon slegs aan Rusa-beamptes sê dat hy gewoonlik saam met ŉ man, genaamd Mnr. Blacks, reis. ŉ Facebook-gebruiker het Bandile herken en dadelik met Rusa kontak gemaak. “Ons het sy gesin gekontak en hulle het gesê hulle het hom as vermis aangemeld toe hy sy vervoer huis toe verpas het.”